ועדת הכספים, כנסת 25, פרוטוקול מספר 21, 2023-01-02 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  נתחיל בסעיף הראשון – "דיון בהארכת הטבת מס הקניה לרכב חשמלי"

משה גפני:  בשבוע שעבר, אני עליתי למליאה בגלל שחבר הכנסת דלל, העלה את הנושא בנאומים בני-דקה, את הנושא של הרכבים החשמליים

משה גפני:  רציתי להשתתף בדיון

אליהו דלל: יישר כוח באמת, חשוב

משה גפני: וגם יושב-ראש הכנסת דאז, יריב לוין, הביע את עמדתו בעניין

משה גפני:  אבל היה שם משהו שחשוב לי רק לומר אותו

משה גפני:  אני בירכתי את הנוצרים, ואז, באו אליי ושאלו אותי כל מיני אנשים, אמרו – מה, תגיד לי, מה אתה נשיא המדינה? אתה יושב-ראש הכנסת? אה, מה פתאום

משה גפני:  והאמת היא שאני רוצה להגיד לכם את הסוד

משה גפני:  הסוד הוא כזה, שיריב לוין דיבר על זה, והוא בירך את הנוצרים כמובן

משה גפני:  ואז, גלעד קריב, חבר הכנסת הרפורמי, אמר לו – תשמע, עכשיו יתחילו לטפל בך, יעשו לך, יטרללו אותך, ואני אשמור עליך

משה גפני:  לא אהבתי את הדבר הזה, מכיוון שיש הרבה דברים שעושים, אתה יודע, לא תמיד אנחנו והנוצרים אותו דבר, אבל מפני דרכי שלום, תמיד יש בהלכה

משה גפני:  לבוא ולעשות את היהודים כאילו מי שמברך אותם, יפגעו בו, היה נראה לי רע מאוד

משה גפני:  היה נראה לי דבר רע

משה גפני:  מפני דרכי שלום, אז כשעליתי לדבר על הרכבים, אז בירכתי את הנוצרים

אליהו דלל: טוב מאוד עשית

משה גפני: בסדר

משה גפני:  אז שאלו אותי, מה, אתה נשיא המדינה? אתה יושב-ראש הכנסת? אז עשיתי את זה מפני דרכי שלום

משה גפני:  אני חושב שכך היה צריך להיות

משה גפני:  ומה שהוא עשה, היה חמור מאוד

משה גפני:  מי? גלעד קריב

משה גפני:  יריב לוין, מברך את הנוצרים כיושב-ראש הכנסת, אז הוא אומר לו, תשמע, יפגעו בך עכשיו, יטרללו אותך

משה גפני:       על כל פנים, אני שמח, חבר הכנסת דלל, שהעלית את זה גם במליאת הכנסת, וגם יושב-ראש הכנסת דאז, יריב לוין, שהעלה את העניין

משה גפני:  הנושא הוא נושא חשוב, משמעותי

משה גפני:       בבקשה, ולדימיר, אתה ביקשת הצעה לסדר-היום

משה גפני:  אני מבקש אם אפשר בקצרה

ולדימיר בליאק: תודה רבה, אדוני, בקצרה

ולדימיר בליאק:  אני חושב שזה יום חשוב בוועדת הכספים

ולדימיר בליאק:  אני מברך על שני הדיונים, גם על מיסוי הרכבים החשמליים, וגם על יוקר המחיה

ולדימיר בליאק:  אבל אני דווקא רוצה לדבר על ההחלטה הראשונה של שר האוצר הנכנס שהיא דיי מסמלת את הממשלה הזאת, שמסתמן שהיא פועלת כנגד האינטרס הציבורי

ולדימיר בליאק:       על-פי הנתונים שפורסמו לאחרונה, ישראל מובילה בעולם בקטיעת רגליים כתוצאה מסכרת

ולדימיר בליאק:  ההשפעה השלילית, המשקית של התופעה הזאת מגיעה ל-10 מיליארד שקלים

ולדימיר בליאק:  יתרה מזאת, בקבוצת הגיל 55 עד 64 ל-32% מהערבים, ול-16% מהחרדים יש סכרת, לעומת 12% בלבד בחברה הכללית

ולדימיר בליאק:  בקבוצת הגיל – 25, 35, לגבר חרדי יש הסתברות פי 1

ולדימיר בליאק: 5% לחלות בסוכרת, לעומת הגבר בחברה הכללית

ולדימיר בליאק:  לפי הנתונים של בנק ישראל, לאחר הטלת המס על משקאות ממותקים

ולדימיר בליאק:  צריכת משקאות עתירי סוכר, ירדה ב-22%

משה גפני: ממש לא ירדה

ולדימיר בליאק: ביטול המס, משמעותו חזרה לאחור בעלייה בסוכרת, בהשמנה ובתחלואה

ולדימיר בליאק:  ועוד נתון

ולדימיר בליאק:  צריכת הכלים החד-פעמיים למשפחה בישראל היא פי חמישה ממשפחה ממוצעת

ולדימיר בליאק:  חייבים להבין, כי הכלים האלה לא נעלמים

ולדימיר בליאק:  חלקיקי הפלסטיק, מגיעים לגוף שלנו, של הילדים שלנו, של בעלי החיים

ולדימיר בליאק:  הם גורמים לשיבוש מערכות

ולדימיר בליאק:  לחוסר פוריות

ולדימיר בליאק:  לסרטן, ולמחלות נוספות

ולדימיר בליאק:  פלסטיק, מזהם את הסביבה, וגורם נזק לים שלנו

ולדימיר בליאק:  בשנה האחרונה, לאחר הטלת המס, נרשמה ירידה של 18% ברכישת הכלים החד-פעמיים

ולדימיר בליאק:  ביטול המס, פוגע בסביבה, פוגע בבריאות הציבור

ולדימיר בליאק:  ההשפעה של שני המהלכים הללו, וזה מתחבר לדיון השני שלנו היום על יוקר המחיה, בשנה האחרונה הייתה משולית עד לא קיימת

ולדימיר בליאק:  הממשלה החדשה, הנקמנית וחסרת אחריות, במקום לטפל ביוקר המחיה באופן מקצועי וראוי - - -      

ינון אזולאי: ממשלה חסרת אחריות? בסדר, נו

ולדימיר בליאק: עושה סיבוב שקרי על הציבור

ינון אזולאי: אתם עושים סיבוב על הציבור

ינון אזולאי:  אתם עושים סיבוב על הציבור

ינון אזולאי:  אתם יודעים את זה טוב מאוד

ולדימיר בליאק: המהלך הזה הוא רע

ולדימיר בליאק:  הוא מזיק

ולדימיר בליאק:  הוא פוגע במשק

ולדימיר בליאק:  בסביבה

מיכל שיר סגמן: פשוט פוגע בבריאות, וזה יעלה גם בבריאות וגם בכסף

ולדימיר בליאק: פוגע בבריאות הציבור, ואני מבטיח שאנחנו נלחם בו

ולדימיר בליאק:  תודה רבה

ינון אזולאי: אז תביאו מחקר כנגד

ינון אזולאי:  במקום לתת פה נתונים, תביאו את המחקר כנגד

משה גפני: יוראי בבקשה

משה גפני:  אני לא מתייחס, בגלל שלא - - -      

יוראי להב-הרצנו: אני פניתי אליך - - -      

ינון אזולאי: אתה צריך לפנות לוועדת החינוך

משה גפני: שר האוצר הקודם, למה הוא השאיר את העניין הזה שיעלו מחירי המסים על הרכב החשמלי? למה?      

ולדימיר בליאק: זה לא שר האוצר

משה גפני: זה לא שר האוצר, זה אני

משה גפני:  זו תוכנית רב שנתית, זה מאה אחוז

ולדימיר בליאק: לא

ולדימיר בליאק:  זו תוכנית רב שנתית, אנחנו נשמע את זה עכשיו

ולדימיר בליאק:  - - - מהממשלה שלכם בכלל

ינון אזולאי: זה לא צד איכות הסביבה

ינון אזולאי:  הרב גפני, לרכבים חשמליים, לא צריך איכות הסביבה

ינון אזולאי:  רק בחד-פעמי צריך איכות הסביבה

ולדימיר בליאק: לא

ולדימיר בליאק:  זו הממשלה שלכם

ולדימיר בליאק:  זו הממשלה שלכם

משה גפני: יוראי

משה גפני:  בבקשה

יוראי להב-הרצנו: אדוני, אני רוצה להצטרף לדברים של חברי, חבר הכנסת ולדימיר בליאק

יוראי להב-הרצנו:  אני לא עיוור לאתגרים המיוחדים שיש למשפחות מרובות ילדים - לא בהקשר של כלים חד-פעמיים, וגם לא בהקשר של שינוי הרגלים סביב שתייה מתוקה

יוראי להב-הרצנו:  אבל בעיניי צריך לשים את הדגש, וזה גם מה שפניתי אליך אתמול

יוראי להב-הרצנו:  אני מבקש לקיים פה דיון על ההחלטה הזו של שר האוצר, מאחר ומדובר בנסיגה ממס שהוטל על האזרחים, ולפי חוק, נדרש את האישור של ועדת הכספים

משה גפני: לא, ממש לא

משה גפני:  זו הפחתה

ולדימיר בליאק: זו להבנתי

ולדימיר בליאק:  גם ההפחתה

ולדימיר בליאק:  אם צריך לייקר, אז כך גם ההפחתה

ולדימיר בליאק:  אני מבקש שהתקיים כאן דיון

יוראי להב-הרצנו: אדוני, אני באמת מתנצל

משה גפני: אתה מבקש לקיים דיון על העניין הזה, זה בסדר

משה גפני:  מבחינת החוק, ברגע שמשרד האוצר מפחית – הרבה פעמים היו לנו דברים כאלה

משה גפני:  אנחנו לא רצינו הפחתות, מפני שזה פגע בייצור המקומי, אבל אין ברירה

יוראי להב-הרצנו: חבר הכנסת גפני, מדובר בעיניי בהחלטה פופוליסטית, שרלטנית שתפגע גם בבריאות של הציבור, גם בכלכלת ישראל, בעיקר, היא תפגע בסביבה

יוראי להב-הרצנו:  אני לא מצליח להבין

יוראי להב-הרצנו:  בעיקר, אדוני, היא תפגע בשכבות המוחלשות בחברה החרדית, בחברה הערבית

יוראי להב-הרצנו:  ולכן, חשוב שהוועדה הזו תידון בזה

משה גפני: ההחלטות של הממשלה הקודמת הם באמת דאגו הרי לציבור החרדי, לכן, העלו את המס על השתייה המתוקה

ולדימיר בליאק: ודאי

ולדימיר בליאק:  ודאי

משה גפני: לכן הם מנעו את הסבסוד במעונות היום לילדים של החרדים

יוראי להב-הרצנו: חבר הכנסת גפני,  לילד חרדי יש פי אחד וחצי, ב-150% יותר סיכוי לחלות בסכרת

משה גפני: הבנתי

משה גפני:  אני גם אמרתי שבין יתר הדברים - - -      

יוראי להב-הרצנו: זה חרב פיפיות

משה גפני: שהממשלה הקודמת עשתה, בין היתר, היה ביטול מעונות יום לילדים החרדים

מיכל שיר סגמן: כן

מיכל שיר סגמן:  אבל לשמור על בריאות של בני אדם, זה - - -      

ולדימיר בליאק: זה עידוד תעסוקה

מיכל שיר סגמן: וללכת על הכיוון הזה, זה לנסות לעוור את עיניי הציבור

מיכל שיר סגמן:  מנסים לשמור כאן על בריאות הציבור

מיכל שיר סגמן:  זה לא אותו דבר, זה לא על אותו משקל אבל

משה גפני: אהה, זה בסדר גמור

משה גפני:  אמרתי שביטול הסבסוד של המעונות לילדים חרדים, זה גם נובע מדאגה

מיכל שיר סגמן: אבל מה הקשר לבריאות הציבור, מה הקשר? אין שום קשר

יוראי להב-הרצנו: - - - הוא לא רלבנטי

מיכל שיר סגמן: איך אומרים - מה עניין שמיטה להר סיני? אין קשר בין בריאות הציבור לבין מה שאמרת כרגע

משה גפני: בסדר

יוראי להב-הרצנו: חבר הכנסת גפני, תביא עבודת מטה רצינית שמתמודדת עם האתגרים לבטל את המס הזה זה פשוט פשע

יוראי להב-הרצנו:  פשע נגד הכי חלשים בחברה

משה גפני: הבנתי

משה גפני:  תודה

משה גפני:        	בבקשה, ינון אזולאי

ינון אזולאי: אני באמת רוצה להצטרף לחבריי ולדימיר, ויוראי, באמת, כואבים ביחד את הכאב של הציבור החרדי

ינון אזולאי:  תשמע, לשמוע אותם נקרע הלב

ינון אזולאי:  אתה יודע, תסתכל איזה לב רחמן יש להם

ינון אזולאי:  בשנה וחצי האחרונות, פשוט ראינו את הלב הרחמן שלהם שנמצא איתנו, איך הם עשו את זה בכזאת קרירות, בכזאת ציניות

ינון אזולאי:  פגעו בילדים שלנו

ינון אזולאי:  זרקו אותם

ינון אזולאי:  חיפשתם לשים אותם על מריצות

ולדימיר בליאק: מי זרק?      

ינון אזולאי: אתם

ינון אזולאי:  אתם

מיכל שיר סגמן: תגיד לי, את לא מתבייש

מיכל שיר סגמן:  כמות הדיונים שאני קיימתי אצלי בוועדה - - -      

ינון אזולאי: לא רציתם אותם במעונות

ולדימיר בליאק: מי זרק? למה אתה משקר? מי זרק למריצות את הילדים שלכם?      

ינון אזולאי: אתה יודע למה אתה דואג לחד-פעמי? לא לבריאות של הילדים שלי

ינון אזולאי:  בגלל שאתה דואג אולי לאיכות החיים של אותם בעלי חיים

ינון אזולאי:  - - - לא לאותם ילדים, להם אתם לא דואגים,  לא אתה, ולא אתה - -      

יוראי להב-הרצנו: ינון זה מטנף את הסביבה

יוראי להב-הרצנו:  זה פוגע בחלב האם

יוראי להב-הרצנו:  פוגע בפריון

יוראי להב-הרצנו:  ינון, זה פוגע בבריאות של אזרחי ישראל, כולל החרדים

יוראי להב-הרצנו:  זה פוגע בבריאות של האזרחים, איך אתה נותן לזה יד?       

ולדימיר בליאק: די כבר עם השקרים שלכם

משה גפני: אני מבקש להפסיק

ינון אזולאי: באמת, הגיע הזמן שיפסיקו עם הציניות - - - מספיק

ינון אזולאי:  די

אליהו דלל: אבל יש דברים שלא קשורים למכסים, צריך לטפל בזה - - -      

ינון אזולאי: סליחה, נקודה קטנה

ינון אזולאי:  אתה, ולדימיר, ישבת פה בוועדה

ינון אזולאי:  כשאמרנו בוא ניקח את הכסף של המשקאות המתוקים, את כל הכסף, ונשים אותו להסברה, לחינוך - - -      

ולדימיר בליאק: זה מה שעשינו

ינון אזולאי: לא נכון

ינון אזולאי:  אתם התנגדתם על 980 מיליון – איפה ההסברה?      

יוראי להב-הרצנו: בזה אתה צודק במאה אחוז

ולדימיר בליאק: מה שאתה עושה היום, אתה פוגע גם בילדים שלך וגם בילדים של כולנו

ולדימיר בליאק:  בילדים של כולנו אתה פוגע

ינון אזולאי: אל תדאג לילדים שלי

משה גפני: ולדימיר, אני קורא לך לסדר פעם ראשונה

ולדימיר בליאק: אתה מעודד השמנה

ינון אזולאי: מה פתאום, אל תקנה לילדים שלך, אל תקנה להם

ולדימיר בליאק: אתה מעודד תחלואה

ולדימיר בליאק:  זה מה שאתה עושה היום

משה גפני: ולדימיר, מספיק

ינון אזולאי: טוב, אז נקנה להם מאה אחוז פרי

ינון אזולאי:  אתה צודק

משה גפני: ינון, אני מבקש להפסיק

משה גפני:       אנחנו דנים על הנושא הזה של עליית מס הקנייה על הרכב החשמלי

משה גפני:  המשמעות של העניין - פגיעה באיכות הסביבה במובן החמור ביותר של המילה

משה גפני:  המציאות הזאת היא מציאות – אני לא מדבר כבר על עליית מחירים, וכל מה שנלווה לנושא הזה, ממש לא מובן

משה גפני:  נכון שלפי התוכנית הרב שנתית, עליית המס צריכה להיעשות ב-1 לינואר, שזה היה אתמול

משה גפני:  היה צריך שמשרד האוצר התערב בעניין הזה, ושיעצור את זה, מכיוון שאם רוצים באמת לדאוג גם ליוקר המחיה, וגם לזה שהמחירים יהיו נמוכים, וגם שהאוויר לא הזדהם, היה צריך לעצור את זה

משה גפני:  אם דואגים לאיכות הסביבה, ולבריאות של כולנו, אז את זה היה צריך לעצור

משה גפני:       ולכן, אנחנו מקיימים את הדיון הזה על-פי בקשה גם שלי, וגם של חברי, בין היתר גם מיכאל ביטון, שהודיע לי שהוא חולה ולא יוכל לבוא, אני מאחל לו רפואה שלמה

משה גפני:  וגם ינון אזולאי, וגם אחמד טיבי

משה גפני:  יש עוד רבים שדיברו איתי בעל-פה שמעוניינים בדיון הזה

משה גפני:  אני מקדם בברכה את מנכ"לית המשרד לאיכות הסביבה, ואני מאפשר לך לפתוח

משה גפני:  בבקשה

משה גפני:  לאחר מכן, רשות המיסים

גלית כהן: תודה רבה

גלית כהן:  אני רוצה להתנצל מראש, אני צריכה לצאת עוד מעט, כי יש לנו טקס חילופים בשעה 11:00, אבל לשרה היה מאוד חשוב שאני אגיע לכאן, וגם אני אייצג את העמדה של המשרד, של השרה

גלית כהן:  אני מתנצלת מראש

גלית כהן:       אני רוצה לומר, כפי שפתחת היושב-ראש, שכניסת רכבים חשמליים לישראל, היא קריטית מבחינה סביבתית

גלית כהן:  קריטית

גלית כהן:  הצמצום הזה של הטבת המס, יפגע ביכולת של עמידה של ישראל ביעדי האקלים שהתחייבנו אליהם

גלית כהן:  התחייבנו ליעד של 95% בשנת 2030, 95% מהרכבים בישראל צריכים להיות רכבים חשמליים, מאופסי פלטות - איך אנחנו נגיע לשם? אנחנו עכשיו כבר ב-2023, רחוקים מאוד מהיעד

גלית כהן:  אנחנו נמצאים כרגע על 1

גלית כהן: 1% של רכבים חשמליים בישראל

גלית כהן:  זיהום האוויר

גלית כהן:  זיהום האוויר מתחבורה, הוא הגורם התחלואה והתמותה הסביבתי הגדול ביותר במדינת ישראל

גלית כהן:  אנחנו צריכים לזכור בתוך הערים

גלית כהן:  אנחנו גרים בתוך הערים

גלית כהן:  גובה האגזוז הוא גובה הפנים שלנו ושל הילדים שלנו

גלית כהן:  ולכן, כלי רכב חשמליים, הם נדבך מאוד חשוב ומשמעותי בפתרון שלנו להפחתת זיהום האוויר בתוך מרכזי הערים ובערים בכלל

גלית כהן:      חיוני לכן להמשיך את הטבת הינוקא הזאת על רכב חשמלי, מכיוון שמדובר באמת בתחילת הדרך

גלית כהן:  אנחנו מדברים על שוק בתחילת דרכו

גלית כהן:  1

גלית כהן: 1% מצי הרכב החשמלי בישראל

גלית כהן:  אמנם באים אומרים לנו - שיעור החדירה היה מאוד גבוה השנה, יותר מהיעד שהיה וכו', יופי, יופי ששיעור החדירה היה גבוה

גלית כהן:  לא מספיק כשאנחנו מסתכלים היום על המצב הנוכחי

גלית כהן:  בשנתיים האחרונות הכדאיות הכלכלית לרכישת רכב חשמלי נפגעה גם כתוצאה מעלייה במחירי הרכישה ובתעריף החשמל, זאת אומרת, יש כאן גם איזשהו קיצוץ ממה שראינו

גלית כהן:  ולכן, על מנת לעמוד ביעדים הלאומיים ולהימנע מפגיעת השוק לתחבורה חשמלית, צריך לדחות את המתווה לפחות בשנתיים

גלית כהן:  כשמדברים על אירופה, וכל הזמן משווים את עצמנו לאירופה, צריך לזכור שבאירופה יש גם מגבלות על התמהיל, על היבואנים ועל היצרנים, הם מחויבים לתמהיל מסוים

גלית כהן:  אצלנו אין את זה

גלית כהן:  ועד שאין את זה, אין מה לדבר בכלל על הפחתה של המס,  כי אז אין שום דבר ושום מוטיבציה להכנסה של רכבים חשמליים

גלית כהן:  לכן אנחנו חושבים שצריך להשאיר אותם

גלית כהן:  אני מאוד מקווה שתתקבל החלטה כזו

גלית כהן:  יש כאן עוד גורמים מהמשרד

גלית כהן:  אם צריך אחר-כך,  שולי נזר, וגם ד"ר יצחק קדם

גלית כהן:  אם צריכים שאלות והבהרות, אנחנו נשמח לעשות את זה

גלית כהן:  תודה רבה

משה גפני: קודם כל, תודה רבה לך

משה גפני:  תמסרי תודה לשרה, היא דיברה איתי על העניין הזה

משה גפני:       בבקשה, מירי סביון, רשות המסים

מירי סביון: בוקר טוב, בפתח הדברים, חשוב לי - - -     

ינון אזולאי: הרבה זמן לא ראינו את מירי פה

ינון אזולאי:  ברוכה הבאה

ינון אזולאי:  ברוכה השבה

משה גפני: האמת היא, לא היה נעים לי, אבל רציתי לברך אותך שחזרת יחד איתי

מירי סביון: אני תמיד שמחה להיות פה

מירי סביון:  אני מקווה שתמשיך לעשות דברים טובים עבור המדינה

מירי סביון:  אז בפתח הדברים, חשוב לי לציין גם בשם משרד האוצר ורשות המסים, שהממשלה ממשיכה, עודדה וממשיכה לעודד כניסה של רכבים חשמליים

מירי סביון:  אין ספק שלרכב חשמלי יש יתרונות מסוימים על רכב בנזין, הוא פחות מזהם ופחות מרעיש

מירי סביון:  כשאנחנו מסתכלים על החקיקה הקיימת - - -      

משה גפני: הוא יותר זול

מירי סביון: לגבי המחירים, אולי נתייחס אחר-כך

משה גפני: לא, אבל תצטרכי גם להסביר, מה זה מעודדים

משה גפני:  מאוד קשה

משה גפני:  בבקשה,      

מירי סביון: אני מנסה להסביר

מירי סביון:  למעשה, גם החל מ-1 לינואר 2023, כשנכנסה מדרגה נוספת במיסוי רכבים החשמליים, במצב הקיים היום, צריך לזכור שיש הטבות מאוד משמעותיות לרכב חשמלי

מירי סביון:  רכב חשמלי משלם 20% מס קנייה, לעומת שיעור מס קנייה רגיל על רכב בנזין שעומד על 83%

מירי סביון:  זאת אומרת, יש לנו כבר כאן גם היום 63% הנחה במס קנייה על רכב חשמלי

מירי סביון:  בנוסף לזה, רכב חשמלי מקבל הנחה נוספת, הטבה על מיסוי ירוק שיכולה להגיע שוב עד 17 אלף שקלים

מירי סביון:  המשמעות היא שגם היום, היום, בשנה הזאת, סך ההטבה לרכב חשמלי, שוב, שתלויה במחיר הבסיס שלו יכולה להגיע ל-77 אלף שקלים לרכב

מירי סביון:  זה חלק אחד של עידוד מאוד משמעותי לרכב חשמלי חדש שנכנס למדינה השנה

מירי סביון:  בנוסף לזה, רכב חשמלי, לא משלם בלו שזה מס על נסועה

מירי סביון:  רכב בנזין, כאשר הוא משלם ומתדלק את הרכב, ומשלם עבור הדלק, מתוך הדלק הזה, נכנס רכיב מאוד משמעותי של הבלו

יוראי להב-הרצנו: משלם חשמל

משה גפני: יוראי, אני מבקש, היות ואתה חבר כנסת, בלי תמימות

משה גפני:  מהחשמל הם לא מקבלים את הבלו, והדלק הם מקבלים

יוראי להב-הרצנו: יש אפשרויות אחרות

יוראי להב-הרצנו:  אתמול הוא עלה ב-9% אדוני

משה גפני: כן, הדלק הם מקבלים מהבלו

ינון אזולאי: זה עדיין יותר זול מהבלו

ינון אזולאי:  אומר הרב גפני, זה עדיין יותר זול מהבלו

ינון אזולאי:  אומרים רשות המסים – זה פחות משתלם לנו

שולי נזר: החשמל מיוצר מדלק, וגם - - - זה קצת תמימות - - -      

יוראי להב-הרצנו: בוא נציג את התמונה המלאה

ינון אזולאי: לא

ינון אזולאי:  אנחנו מדברים ביחס

ינון אזולאי:  כשאנחנו מדברים על התמימות, זה שהתמימות שזה ביחס זה לא אותו דבר

משה גפני: לא אותו דבר

משה גפני:       בבקשה, מירי

מירי סביון: כמו שאמרתי, הרכב החשמלי לא משלם מס על השימוש

משה גפני: הייתה החלטה שלא דנים על העניין הזה ברשות המסים?     

מירי סביון: על איזו שאלה לענות לך קודם? כמו שציינתי, רכב חשמלי לא משלם בלו על הנסועה בניגוד לרכב בנזין

מירי סביון:  בנוסף לזה, כאשר זוקפים שווי שימוש עבור רכב שהוא מצמיד לעובד שלו, רכב חשמלי מקבל הפחתה בשווי השימוש, הפחתה של 1,200 שקלים

מירי סביון:  העובד שמקבל רכב חשמלי לעומת רכב בנזין, זוקפים לו הכנסה בשווי נמוך ב-1,200 שקלים

מירי סביון:  כלומר, יש כאן שורה ארוכה של הטבות מאוד משמעותיות שניתנת לרכבים חשמליים

מירי סביון:  זה באמת מתוך הכרה

מירי סביון:  הסכומים שאמרתי נכונים ל-2023

מירי סביון:  זה באמת כדי לשקף את התועלת שיש ברכב חשמלי ביחס לרכב בנזין

מירי סביון:       יחד עם זאת, וזה הדברים שצריך לשים לב

מירי סביון:  קודם כל, צריך לבוא ולהגיד, שבאמת, לאורך השנים האחרונות אנחנו רואים גידול בקצב הולך וגדל של חדירה של רכבים חשמליים

מירי סביון:  למעשה, בשנת 2022, הגענו ליותר מ-40 אלף רכבים חשמליים בלבד

מירי סביון:  כאשר שיעור הרכבים החשמליים ועוד רכבי - - - הוא מתקרב מאוד ל-20%

מירי סביון:  זאת אומרת, אנחנו מדברים על שיעור חדירה בין הרכבים בתוך סך הרכבים שיובאו לישראל

מירי סביון:  זה נכון שבשנת 2022, וזה נכון שיש הבדל בין המלאי, כי יש פה מלאי של רכבים שנשארו פה לאורך השנים, והתחלופה היא עם הרכבים החדשים

מירי סביון:  אנחנו כבר רואים פה שיעור חדירה מאוד משמעותי, מאוד גדול לעומת שנים קודמות, הקצב ממש קצב גידול

ינון אזולאי: מירי, רק לא הבנתי  בנתון הזה, אם אנחנו מסתכלים על השנתיים האחרונות, מבחינת יבוא של רכבים חשמליים, באחוזים כמה יבוא רכב חשמלי הגיע לארץ, לעומת רכב בנזין? חשמלי 100% לעומת מה שעליו אנחנו מדברים

מירי סביון: באחוזים אנחנו מדברים על סדר גודל הקרוב ל-20% יחד עם הפלגים

יוראי להב-הרצנו: חשמלי, כמה יש חשמלי, פחות מ-10%

ינון אזולאי: אני שואל ביבוא כמה ביבוא בשנתיים האחרונות היה חשמלי בלבד לעומת רכב הבנזין

משה ורטמן: כבוד חבר הכנסת אזולאי, משרד התחבורה יש לו את הנתונים

משה ורטמן:  11% מהרכבים שיובאו בשנת 2022, היו רכבים חשמליים

משה ורטמן:  94% היו - - -     

ינון אזולאי: סליחה, רק שם ותפקיד

משה ורטמן: אני מאגף כלכלה ממשרד התחבורה

יוראי להב-הרצנו: כמה מסך הרכבים שנמצאים עכשיו על הכבישים בישראל הם חשמלי

יונתן סורוצקין: 1

יונתן סורוצקין: 21%

יוראי להב-הרצנו: וזה מה שרשות המסים אומרים שההטבות משכנעות ישראלים לעבור לרכב חשמלי, שאחוז אחד מסך הרכבים שכרגע בישראל הם חשמליים, כנראה שההטבות שניתנות הן לא מספיקות

מירי סביון: אני אתייחס לזה משני צדדים, ואז אורי יפרט נתונים נוספים

מירי סביון:  הסיבה שנכון להסתכל על הנתונים האלה פר שנה לפי שנה, זה מכיוון שחשוב מאוד להסתכל על המגמה

מירי סביון:  יש הבדל בין אם ניקח ממוצע של שנתיים אחורה, לבין, להבדיל בין הנתונים השנתיים מכיוון שיש פה חשיבות מאוד גדולה למגמה

מירי סביון:  ובמגמה שאנחנו רואים, אנחנו רואים גידול עצום בחדירה – יש פער מאוד גדול בין 2021, לבין 2022, שמשקף את המגמה

מירי סביון:       עכשיו, לגבי הנתונים

ינון אזולאי: סליחה שאני אומר, אבל זה לא נכון

ינון אזולאי:  ב-2021, עדיין היינו בתקופת קורונה

ינון אזולאי:  עדיין לא ייבאו רכבים

משה גפני: בבקשה, ינון, תן לה להשלים

משה גפני:  בוא, יש הרבה דברים מקוממים בדברים האלה

מירי סביון: לגבי הנתונים, אז אורי ייכנס לנתונים נוספים

אורי זיסקינד: שלום, אני מרשות המסים

אורי זיסקינד:  בעצם, יעדים גם של ממשלות אחרות של רכבים חשמליים, הם נקבעים רכבים חשמליים מלאים, כולל פלג אין, שבעצם נטענים גם לרשת החשמל

אורי זיסקינד:  למשל היעד בישראל של משרד האנרגיה ב-2019, בערך אותו זמן שנקבע מס הקנייה לרכבים חשמליים, מדבר על רכבים חשמליים, כולל פלג אין לפחות עד שנת 2025, כשהיעד לשנת 2022, היה 5% לצורך העניין

אורי זיסקינד:  אנחנו ב-2022, כמו שאמרנו עכשיו, כבר ב-19%

אורי זיסקינד:  אז זה איזשהו מדד לאיפה אנחנו נמצאים בנתונים בפועל

ינון אזולאי: אם אפשר לא להטעות אותנו

ינון אזולאי:  בואו, תנו לנו את הנתונים

ינון אזולאי:  ביקשנו על חשמליים

ינון אזולאי:  הרב גפני, אנחנו רוצים לדעת

ינון אזולאי:  אני לא אוהב שמנצלים את התמימות שלנו

משה גפני: אם אתה יכול להשלים

משה גפני:  בבקשה

אורי זיסקינד: אנחנו לא ננצל כלום

אורי זיסקינד:  פשוט נסביר איך נהוג להתייחס לזה גם במדינות אחרות, גם בסוכנות האנרגיה העולמית, רכבים חשמליים כוללים פלג אין, וכל הניתוחים גם של התחזיות וגם של היעדים, גם מרכז המחקר והמידע של הכנסת, שעושה עבודה בשביל הוועדה הסדר יפה למה זה כולל את שני הרכבים, אז אפשר להציג

אורי זיסקינד:  אנחנו אומרים בצורה לגמרי שקופה

אורי זיסקינד:  12% כניסה של רכבים מלאים, ועוד - - -      

משה גפני: בקיצור, העמדה שלכם זה שלא צריך להפחית את המס

משה גפני:   הבנתי את המגמה

משה גפני:       	בבקשה, ינון, אתה היית ממגישי הבקשה

ינון אזולאי: באמת, אם תשאלו אותי אם הבנתי אם יש פה תשובה ברורה, לא בדיוק

ינון אזולאי:  אנחנו מדברים על 12% של רכבים חשמליים

ינון אזולאי:  כשאני מדבר על להסתכל שנתיים אחורה, צודקת, יכול להיות שזה לא נכון, בגלל שבשנת 2020, בשנת 2021, עדיין היינו בתקופת קורונה, ועדיין גם כל יבוא שהיה, הוא לא היה יבוא שאפשר להשוות אותו

ינון אזולאי:  אז גם אם תגידי לי השנה שיש מגמה ב-2022, המגמה היא לא בדיוק נכונה, כי יש גם יותר רכבים, למרות שעדיין יש את הפקק הזה, אבל עדיין יש יותר רכבים, אז המגמה היא לא יכולה להיות נכונה

ינון אזולאי:  אנשים גם לא קיבלו את הרכבים שלהם, ואנשים גם לא קנה רכבים בתקופה, בגלל שאמרו להם – עוד חצי שנה, עוד שמונה חודשים, והעדיפו לא לקנות

ינון אזולאי:       ולכן, אני חושב שאם אנחנו מסתכלים, ובאמת, רוצים להצעיד את המדינה קדימה ל-100% חשמלי, לכמה שיותר להגיע ליעדים שהמדינה שמה לעצמה, אנחנו צריכים להיות אמיתיים עם עצמנו, ולהמשיך, ואפילו יותר מזה, לתגבר את זה, כי אנחנו לא עומדים באמת ביעדים

ינון אזולאי:       בשורה התחתונה, אם אנחנו מסתכלים, אנחנו לא עומדים

ינון אזולאי:  היום אנחנו עומדים על 1

ינון אזולאי: 1%

ינון אזולאי:  אדם שמחליף רכב מרכב של בנזין ועדיין לא מחליף אותו ל-100% חשמלי, זה בעצם כישלון של המדינה שלא נתנה לו מספיק תמריצים להחליף את זה

ינון אזולאי:  ולכן אני חושב שכאן אנחנו כן צריכים להחליף

ינון אזולאי:  לגבי מה שאמרת לגבי מרכז המחקר והמידע של הכנסת – אז אני חייב להגיד לך תודה רבה

ינון אזולאי:  למה? כי כשאנחנו פה זועקים ומביאים לכם את מרכז המידע של הכנסת שאנחנו סומכים עליו, כי אנחנו יודעים שהוא עושה עבודה טובה, בדרך כלל, רשות המסים, או כל גוף אחר שנמצא מגופי הממשלה אומר, תשמע, לנו יש את המחקר שלנו, אנחנו פחות לוקחים את המחקר של הכנסת

ינון אזולאי:  אז אם אתם היום מאמינים בזה, אז אוקיי

ינון אזולאי:  בוא נגיד שכל מה שמחקר והמידע של הכנסת אנחנו איתכם

ינון אזולאי:  אבל אתם לא מוכנים לתת אמירה כזאת, כי אתם מסתכלים כשטוב לכם כך, וכשטוב לכם כך

ינון אזולאי:       גם כאשר מחקר המידע של הכנסת מסתכל, הוא הסתכל נכון, הוא הסתכל גם על הרכבים שהם לא מאה אחוז חשמלי

ינון אזולאי:  אבל כשאנחנו באים פה ורוצים בהטבה הזאת, מדברים על מאה חשמלי, אנחנו באים ומבקשים את הנתונים שתתנו נתוני אמת

ינון אזולאי:  לא מקבלים פה בדיוק את נתוני האמת, הולכים אתנו סחור סחור

ינון אזולאי:  ועד שקיבלנו את נתוני האמת, זה רק מראה שאנחנו צריכים את ההנחה הזאת חד וחלק

ינון אזולאי:  תודה

משה גפני: תודה רבה

משה גפני:       בבקשה, חבר הכנסת יוראי להב הרצנו

יוראי להב-הרצנו: אדוני היושב-ראש, למעלה מ-2,500 בני אדם בישראל מתים מזיהום אוויר כל שנה – 2,500 אנשים

יוראי להב-הרצנו:  כמו שהציגה מנכ"לית משרד להגנת הסביבה, ישראל לא עומדת ביעדים שלקחה על עצמה במסגרת ועדת האקלים בפריז מ-2015, והחלטות הממשלה

יוראי להב-הרצנו:  גם 542 וגם 1403, בדגש על שינויי תמהיל הדלקים שם

יוראי להב-הרצנו:  זה לא נכון בריאותית

יוראי להב-הרצנו:  זה לא נכון סביבתית

יוראי להב-הרצנו:  זה לא נכון כלכלית

יוראי להב-הרצנו:  העמדה של רשות המסים לפיה אנחנו רואים את המגמה החיובית יש דריסת רגל, נתח שוק גדול

יוראי להב-הרצנו:  זה פשוט מתמוסס למול הנתונים סביב אחוז אחד של רכבים חשמליים שכרגע נמצאים על כבישי ישראל

יוראי להב-הרצנו:       אתם יודעים, אני שמחתי לראות פוסט של משרד האוצר מלפני יומיים, אדוני היושב-ראש

יוראי להב-הרצנו:  שם הם ממש עשו גרפיקה יפה, אני חייב להראות לך אותה

יוראי להב-הרצנו:  שמו את הפרצוף של יהלי רוטנברג, של החשב הכללי, והם כתבו שהם שמו יעד אגפי לקידום יעדי האקלים שהם גם הצטרפו לתוכנית לאיפוס פלטות עד 2050

יוראי להב-הרצנו:  גם פרסמו מסגרת עבודה להנפיק אג"ח ירוק, וגם מעבירים את כל הממשלה לרכבים חשמליים, להקים תחנות כוח סולריות ורק התחלנו

יוראי להב-הרצנו:       אז יומיים אחרי שהפוסט הזה והגרפיקה המדהימה של ירוק עולה, אנחנו מדווחים על זה שהטבות המס על רכבים חשמליים יורדים, ויכול להיות שבממשלה ידאגו לרכבים הממשלתיים, אבל מה עם יתר האנשים? היום, כנראה מה שרשות המסים אמרו פשוט לא תופס, כי אם ההטבות שנותנות היום לא משכנעות מספיק ישראלים לעבור לרכבים חשמליים, כנראה שההטבות לא מספיקות וצריך להעלות אותן יותר

יוראי להב-הרצנו:       אני אסיים עם מה שהתחלתי

יוראי להב-הרצנו:  מדובר בבריאות שלנו

יוראי להב-הרצנו:  זיהום האוויר נובע ממכוניות, הוא באמת הורג אנשים בצורה הכי ישירה שרק אפשר

יוראי להב-הרצנו:  ולכן, המדיניות הנכונה שישראל צריכה ללכת בה אחרי מדינות כמו נורבגיה שיש בה השנה 83% מתמהיל המכוניות החשמליות, או שבדיה עם 26%, סינים 22%

יוראי להב-הרצנו:  אם אתה רוצה לא להתרחק לשבדיה, אז יש גם בהולנד – 21

יוראי להב-הרצנו: 5%

יוראי להב-הרצנו:  אנחנו על 8

יוראי להב-הרצנו: 3% עלובים

יוראי להב-הרצנו:  אנחנו צריכים לעשות יותר

יוראי להב-הרצנו:  ודווקא הטבות המסים משרתות את האינטרסים של הציבור וצריך להמשיך איתם, ולא להפחית חלילה

משה גפני: תודה רבה

משה גפני:       בבקשה, חבר הכנסת דלל

אליהו דלל: אדוני היושב-ראש, קודם כל תודה שהעלית את הנושא הזה לסדר-היום, הוא נושא מאוד חשוב

אליהו דלל:  האמת היא שהסיבות כבר נאמרו, כי המדינה הגיעה למסקנה והיא אמרה - אני רוצה לעמוד ביעדים, ונקבעו יעדים, ונקבעו הסכמים

אליהו דלל:  אנחנו רואים שאנחנו לא מצליחים לעמוד ביעדים האלה, ולכן, אני מתנגד להעלאת המס

אליהו דלל:  צריך פה שלא יהיה אבסורד בכיוון של המדיניות, או מה שאמרתי - שיד ימין לא יודעת מיד שמאל

אליהו דלל:  אנחנו צריכים ברורה, וצריך להבין שקרוב ל-40% מזיהום האוויר, הוא בא מכלי הרכב

אליהו דלל:  אם אנחנו רוצים להפחית את זה, אז הנושא של רכב חשמלי, הוא בין היתר הפתרון

אליהו דלל:  אנחנו מדברים היום שבמדינה נעים בערך 1

אליהו דלל: 2% רכבים חשמליים

אליהו דלל:  התוספת שהייתה שנה שעברה בקניות שזה 10% עדיין לא מביא את זה לשיעור גבוה של מספר כלי הרכב הנוסעים על הכבישים

אליהו דלל:  אז זה נכון שרשות המסים רוצה יותר מסים, אבל זה לא נתון להחלטה של רשות המסים, זה נתון להחלטה של מדינה

אליהו דלל:  זה נתון להחלטה של ממשלה

אליהו דלל:  זה נתון להחלטת הכנסת

אליהו דלל:  אם אנחנו רוצים לעמוד ביעדים, אז ברור לחלוטין שאסור להעלות את המס

משה גפני: תודה רבה

משה גפני:       בבקשה, חברת הכנסת אימאן

אימאן ח'טיב יאסין: בוקר טוב לכולם, נכון שאנחנו יושבים בוועדת הכספים, והעניין כאילו הוא כסף

אימאן ח'טיב יאסין:  אבל מאחורי הכסף, עומד דבר יותר חשוב שזה הבריאות של האנשים

אימאן ח'טיב יאסין:  הבריאות של האנשים בשלב מסויים עולה עוד יותר כסף

אימאן ח'טיב יאסין:  ולכן, מן הראוי, לא העניין של לעמוד כאילו ביעדים, זה דבר חשוב ששמים יעדים ועומדים מאחורי היעדים, אבל השאלה מה עומד מאחורי הפעולה עצמה

אימאן ח'טיב יאסין:  הפעולה עצמה אני חושבת שהיא קריטית ונחוצה דווקא בימים האלה גם כשאנחנו מדברים על יוקר המחיה

אימאן ח'טיב יאסין:  אנחנו כבר מכירים ויודעים שההשוואה בין מחירים של תדלוק בדלק או בחשמל, הוא פחות פי כמה וכמה מבחינת עלויות

אימאן ח'טיב יאסין:  אפילו אם נגיד שגם החשמל עולה כסף, ישראל הולכת לפי כיוון של חשמל סולארי

אימאן ח'טיב יאסין:  אז מכל הצדדים הדבר המתבקש הוא כן להמשיך בכיוון, וכן לשמור על הבריאות של הציבור, וכן לאפשר גם הפחתה מסוימת ביוקר המחיה גם בצד הזה, אם זה מבחינת הוצאות של הרכב בשוטף, ואם מבחינת העלות של הרכב

אימאן ח'טיב יאסין:  ולכן, חשוב מאוד, הדבר הוא בריאותי - גם משתלם כלכלית, וגם נחוץ בתקופה הקשה שיש לנו מבחינה כלכלית במדינה

משה גפני: תודה רבה

אליהו דלל: אדוני היושב-ראש, אני רוצה להוסיף משהו מאוד חשוב, משהו בנושא של תכנון ובנייה

אליהו דלל:  אחת הבעיות ברכב חשמלי, שאנחנו מרגישים אותם ורואים אותם כרגע, זה נושא הטעינה

אליהו דלל:  בתפקיד שלי, כיושב-ראש ועדת תכנון ובנייה בנתניה, דאגתי שבכל בניין חדש יהיו לפחות 30% עמדות טעינה בחנייה

אליהו דלל:  אנחנו חייבים לדאוג שהדברים האלה יהיו לא ב-30% ואולי ב-50% ו-60% של עמדות טעינה בחנייה בכל בניין חדש

אליהו דלל:  לכן, צריך להיות פה איזשהו סנכרון יחד עם הרשויות המקומיות, יחד עם משרדי ממשלה אחרים כדי לוודא שאכן בכל החניות הציבוריות, וחניות פרטיות, ובניינים חדשים, שלא נראה את חוטי החשמל, שזה גם סכנת נפשות שרצים ממקום למקום עם החוטים המדלדלים בין הקומות

אליהו דלל:  ולכן, בנקודה הזאת חייבים לסנכרן יחד עם משרדי ממשלה נוספים

אליהו דלל:  תודה

ינון אזולאי: תודה

ינון אזולאי:       המנכ"לית מבקשת להוסיף

גלית כהן: אני רוצה להוסיף משהו לפני שאני יוצאת

גלית כהן:  אני רוצה לדבר על נושא של יוקר המחיה ולומר, שההטבה הזאת משרתת דווקא את האוכלוסיות הפחות חזקות, אלה שלא יכולים לקנות את רכבי היוקרה

גלית כהן:  זה לא נכון לומר, שבעצם, מי שנהנה מזה דווקא אלה, כי גם כשאנחנו מסתכלים שמי שרוצה ויכול לקנות לרכב ב-500,000 שקל לא יחכה להטבה הזאת

גלית כהן:  או שני מיליון שקלים

גלית כהן:  זה כן משרת דווקא את מי שמקבל את האחוז ואת ההפחתה על הרכבים הפחות יקרים

גלית כהן:  וגם צריך לזכור על רכבי יד שנייה – ברגע שהרכבים האלה מגיעים ליד השנייה, אנחנו משרתים בוודאי את האוכלוסיות הפחות חזקות, ולכן, מכל הכיוונים, הדבר הזה נכון גם מבחינה סביבתית, גם מבחינה חברתית וגם מבחינה כלכלית

גלית כהן:  תודה רבה

ינון אזולאי: תודה רבה לך, כבוד המנכ"לית

ינון אזולאי:       בבקשה, חבר הכנסת ניסים ואטורי

ניסים ואטורי: בנושא רכב חשמלי, אני חושב שזו טיפה בים יחסית לחיסכון שיהיה מבחינת מערכת הבריאות

ניסים ואטורי:  טיפול באנשים חולים

ניסים ואטורי:  התחלואה שזה יוצר כל שנה, ההשקעה תחזיר את עצמה גם בנושא הזה, כי בסוף אנשים חולים, זה עולה למשרד הבריאות כסף

ניסים ואטורי:  בסוף זה יוצא מהכיס הזה, נכנס לכיס הזה

ניסים ואטורי:       אני גר ברמת הגולן, וחשבתי, כאילו לרכוש רכב כזה בעבר

ניסים ואטורי:  אמרתי, תשמע, זה לא היה כלכלי אפילו

ניסים ואטורי:  צריך לבדוק כמה זמן החלפת סוללה

ניסים ואטורי:  יש את העלויות שמצד שני אין ברכב בנזין

ניסים ואטורי:  עם כל הסיפור הזה, אני מציע פה שכן צריך להמשיך את העניין הזה, לתת את הפטור ואת ההטבות למי שקונה רכב חשמלי

ניסים ואטורי:  אנחנו רחוקים מאוד מהיעד שצריך להיות

ניסים ואטורי:  תודה

ינון אזולאי: תודה רבה

ינון אזולאי:  מיכל שיר, בבקשה

ינון אזולאי:  אחריה – חבר הכנסת ולדימיר

מיכל שיר סגמן: כמה שאלות

מיכל שיר סגמן:  האם ההטבות מגולגלות בסופו של דבר, אל הצרכן עצמו? הם לא יודעים

מיכל שיר סגמן:  כי באמת, חוץ מ"טסלה", גם קראתי הבוקר בגלובס, אנחנו יודעים שזה מפורסם באתר

מיכל שיר סגמן:  אנחנו יודעים מה הולך בסופו של דבר

מיכל שיר סגמן:  מה מהמחיר הולך למדינה, וכמה הולך ל"טסלה"

מיכל שיר סגמן:  מאחר ושאר היבואנים לא מפרסמים את זה, אז לצורך העניין רשות המסים יכולה להיות גם סוג של שותפה שקטה לאירוע הזה, כי זה נוח

מיכל שיר סגמן:  זה נוח ברמת המיסוי פשוט להעלים מהציבור כמה מס קנייה בסופו של דבר הוא משלם

ינון אזולאי: לא, אבל היא אומרת מס קנייה בכל הרכבים החשמליים - - -      

מיכל שיר סגמן: ב"טסלה" אתה יודע

מיכל שיר סגמן:  קנית "טסלה" - אתה יודע מה הולך ל"טסלה", מה הולך למדינה

מיכל שיר סגמן:  בשאר הרכבים אתה לא יודע, ואז בעצם, רשות המסים הופכת להיות שותפה שקטה של היבואנים, וזה נוח לשמור על השקט הזה

מיכל שיר סגמן:  ולמה לא מפורסם כמה מס קנייה אנחנו משלמים על רכבים חדשים

אלישיב ממן: אחוז המס מפורסם, זה חלק מהמתווה

אלישיב ממן:  את שואלת מה העלות של הרכב, כי בסוף המס משולם על העלות, כאילו למה אנחנו לא מפרסמים בכל דגם מה העלות של הרכב כדי שיוכלו לחשב את שיעור המס – זאת השאלה

מיכל שיר סגמן: כשאני קונה "טסלה", אני יודעת בדיוק מה הולך לחברת "טסלה", ומה הולך למדינת ישראל, אני מבינה את זה כצרכנית

מיכל שיר סגמן:  אני מבינה את זה

מיכל שיר סגמן:  כשאני קונה רכב חשמלי אחר, יבואני הרכב מעלימים ממני את המידע הזה

מיכל שיר סגמן:  אני לא יודעת

מיכל שיר סגמן:  זאת תקלה מאוד גדולה

מיכל שיר סגמן:  והעובדה שרשות המסים לא מפרסמת את זה, ולי, כצרכן, אין שום יכולת להבין כמה עולה לי הרכב, וכמה זה מס הקנייה, מבחינתי, זה הופך את רשות המסים לשותפה שקטה של יבואני הרכב, ומישהו כאן מנסה לעשות סיבוב על הציבור

מיכל שיר סגמן:  ואם כן, אז אני דורשת לדעת מה זה ולמה זה לא קיים עד היום

אלישיב ממן: אני אסביר

אלישיב ממן:  מס הקנייה מחושב כאחוז מהעלות יבוא של הרכב, לא ניכנס בדיוק לאיך מחשבים את המנגנון

אלישיב ממן:  אבל בסופו של דבר, העלות יבוא של הרכב, זה נתון שיש עליו סודיות של חברות יבואני רכב ואנחנו לא מפרסמים

מיכל שיר סגמן: למה יש על זה סודיות?     

אלישיב ממן: אני אגיד כל שנה מפורסמת סקירה מאוד מעמיקה עם המון נתונים סטטיסטיים ברמה מצרפית יותר, גם על עלויות יבוא, גם על מסי קנייה

מיכל שיר סגמן: מדינת ישראל היא אחת המדינות היקרות ביותר בכל מה שקשור לרכישת רכבים

מיכל שיר סגמן:  מדינת ישראל, מנסה לעודד כרגע לקנות רכבים חשמליים, אבל זה נתון סודי

מיכל שיר סגמן:  סודי

מיכל שיר סגמן:  "טסלה" הגדולה - זה לא סודי

מיכל שיר סגמן:  אני רוצה לקנות "טסלה", אני מבינה מה אני משלמת ולמי אני משלמת

מיכל שיר סגמן:  ופה, אתה בא בכובע של מדינת ישראל ואומר לי - זה סודי לגנוב אותי? לעשות סיבוב על הציבור? באיזה עולם זה בסדר? אני לא מבינה את זה

מירי סביון: אני אתייחס לדברים, ואני מבינה את הרצון שנשתף בנתונים

מירי סביון:  אני שוב אומרת, ההבדל בין "טסלה" לבין יבואנים – ש"טסלה" מוכרת את הרכבים שלה, יבואנים אחרים מייבאים, ויש באמצע מחיר של היבואן

מירי סביון:  אנחנו, כרשות מסים, מכיוון שאנחנו מקבלים הרבה מאוד נתונים של העסקים בכל מיני תחומים, יש עלינו חובת סודיות מכיוון שאנחנו כרגע לצורך הדיווחים, לצורך החיוב במס – עסקים נדרשים לתת לנו מידע מאוד מפורט על העסקים שלהם כדי שנוכל להשית את המס הנכון

מירי סביון:  יש עלינו חובת סודיות מאוד כבדה, ואנחנו מחויבים לסודיות הזאת כדי לשמור על היכולת שלנו לקבל דיווחים מלאים ומפורטים

מיכל שיר סגמן: לכנסת ישראל אתם גם שומרים סודיות? או שהסודיות שלכם רק מול הציבור? מול חברי הכנסת זה גם סודי? או שצריך לבקש - - -      

מירי סביון: הסודיות, היא חובת סודיות גורפת של רשות המסים

מיכל שיר סגמן: שר האוצר יודע? מולו יש סודיות? מישהו יכול להבין? יש שקיפות כלשהי?     

ינון אזולאי: מיכל, אני גם לא מסכים עם מה שהיא אומרת

מיכל שיר סגמן: לא, אני רוצה לדעת איפה יש שקיפות

ינון אזולאי: היא אומרת נתון, נתון יבש

ינון אזולאי:  יש סודיות

מיכל שיר סגמן: אני מבינה את החלק של הסודיות, אני לא באה להתנגח כרגע, אנחנו רוצים לשנות את החוק

מיכל שיר סגמן:  הכול בסדר

מיכל שיר סגמן:  אבל בסוף אני תוהה איפה השקיפות מתחילה – אצל שר האוצר? אם אני כחברת כנסת – מול הציבור מסתירים ממנו את המידע

מיכל שיר סגמן:  מול ועדת הכספים – מסתירים את המידע

מיכל שיר סגמן:  האם מול שר האוצר? שר הכלכלה?      

ינון אזולאי: מיכל, אני לא מסכים עם זה

ינון אזולאי:  אבל רק מה קורה

ינון אזולאי:  כש"טסלה" מוכרת את המוצר שלה, היא אומרת אני שקופה

ינון אזולאי:  מי שלא שקוף פה זה יבואני רכב, הם יבואני הרכב, הם לא מתנהגים בשקיפות

ינון אזולאי:  כשאת באה ל"טסלה", יש לך מחיר על כל דבר, הוא כותב לך את המחיר, וגם בסופו של דבר, כותב לך מה גובה המס

ינון אזולאי:  יבואני הרכב הם מעלימים את זה בסופו של דבר מעיני הציבור

ינון אזולאי:  יכול להיות שאם היו פותחים את זה גם הייתה תחרות יותר, גם זה יכול להיות

מיכל שיר סגמן: אנחנו נמצאים פה לטובת - - -      

אליהו דלל: דרך אגב, מס הקנייה הוא אחוז מסוים?     

מיכל שיר סגמן: היא לא יכולה לספר לך את זה

מיכל שיר סגמן:  אי-אפשר לעשות דיון מבלי שורה תחתונה, זה לא הגיוני

מיכל שיר סגמן:  אני רוצה לדעת כמה ממחיר הרכב - שילמתי על רכב, אני רוצה לדעת מה הולך למדינה ומה הולך לחברה, זה בסיסי

ינון אזולאי: חבר הכנסת ולדימיר

ינון אזולאי:  בבקשה

ולדימיר בליאק: תודה רבה

ולדימיר בליאק:  קודם כל, אני רוצה להתחבר למה שמיכל אמרה

ולדימיר בליאק:  שמעתי את רשות המסים

ולדימיר בליאק:  לכאורה, יש הטבה מאוד משמעותית לרכישת רכב חשמלי, אני רק לא בטוח שבאמת היא מתגלגלת לציבור מכל מיני סיבות – עם סודיות, או בלי סודיות, אנחנו צריכים לדאוג שבסופו של דבר אם המדינה מעניקה הטבות לרכישת רכבים כאלו או אחרים, שההטבה הזאת בסופו של דבר מגיעה לצרכן, אחרת אין לזה שום משמעות

ולדימיר בליאק:  אני חושב שיש משמעות רבה לעידוד השימוש בתחבורה חשמלית, וליצירת תמריץ שלילי לשימוש ברכב פרטי, אני מסכים עם זה

ולדימיר בליאק:  אגב, התבטאתי לא פעם גם בקדנציה הקודמת

ולדימיר בליאק:  אני כן חושב שהיום מבחינת המצב של התחבורה הציבורית בישראל, אנחנו עוד לא שם

ולדימיר בליאק:  זאת, אגב, הייתה הסיבה שהתנגדתי לכניסת אגרת גודש לתוקף ב-2024, וביקשתי לדחות את זה ל-2025, ואפילו ל-2026, אתם זוכרים את זה

ולדימיר בליאק:       ולכן, אני חושב שאנחנו צריכים להמשיך עם תוכנית החימוש של פיתוח תחבורה ציבורית בישראל להשלים אותה, גם חשמלית, להשלים את תוכנית החומש, ואז לדבר על צמצום ההטבות לרכישת רכבים חשמליים

ולדימיר בליאק:  המנכ"לית דיברה פה על שנתיים, אני חושב שאפילו אפשר לדבר על שלוש שנים

ולדימיר בליאק:  זאת ההצעה שלי – לדחות את הכניסה של צמצום ההטבות בשלוש שנים

ולדימיר בליאק:  תודה

יוראי להב-הרצנו: ינון, אולי שווה שנקבל תשובה, כי אני חושב שזה חוזר על עצמו בכל חברי הכנסת

יוראי להב-הרצנו:  אם ההטבות לא משכנעות מספיק את הציבור לקנות רכבים חשמליים כמו הנתונים שאתה ציינת, אדוני, ואני ציינתי מוכיחים, אז יכול להיות שההטבה לא מספיק טובה, או כמו שחבר הכנסת ולדימיר אמר, היא לא מגולגלת לצרכן, ולכן, מה התשובה שלכם לנתונים המחפירים

ינון אזולאי: יוראי, אמרנו שרשות המסים תענה

איתן פרנס: אני מאיגוד חברות אנרגיה ירוקה לישראל

איתן פרנס:  אני מודה לוועדה על הישיבה החשובה הזו

איתן פרנס:  אנחנו כאן בשם האנרגיה הירוקה

איתן פרנס:  יש משבר אקלים, 2,500 איש מתים מדי שנה

איתן פרנס:  ישראל מדינה שמפגרת בחדירה של תחבורה חשמלית

איתן פרנס:  לא צריך להתהדר ב-10% ובאחוז חדירה

איתן פרנס:  נורבגיה, בוא ניקח את זה לקצה – 86% חדירה, ואחד מכל חמש מכוניות היא חשמלית

איתן פרנס:  אז אנחנו לא נורבגיה, אנחנו ישראל

איתן פרנס:  מה קורה פה היום, ולמה ביקשנו כל כך מהוועדה הזו לדון

איתן פרנס:       למעשה, יש פה פגיעה באוכלוסיות שלמות שהיום, ומי שרוצה להיכנס לרשתות החברתיות, מצביעות ברגליים ובורחות מהרכב החשמלי חזרה לרכב הדלקי

איתן פרנס:  מי אלה האוכלוסיות האלה? אלה שאותה התייקרות של 2,000, 3,000 ו-10,000 שקלים ויותר מבריחות אותה משם

איתן פרנס:  המדינה שלנו, מדינת ישראל עם מיסוי ירוק מבריחה אותם לרכב הדלקי

איתן פרנס:  את המציאות הזאת אי-אפשר לשנות

איתן פרנס:  האנשים האלה ימשיכו להיכנס לתחנות הדלק, ולכן, אני אומר כאן לרשות המסים, ההטבה שלכם לא נכונה

איתן פרנס:  צריך לתקן אותה, מה לעשות

איתן פרנס:  צריך הטבה חכמה, אנרגיה ירוקה זה כמה שיותר רכבים, וכמה שיותר נסועה עוברים לתחבורה חשמלית

איתן פרנס:  ואם צריך לעשות תיקונים כואבים, נעשה תיקונים כואבים ואיזונים חשובים

איתן פרנס:   אבל עכשיו, להעלות את רף המחיר של הרכב החשמלי העממי, למה לעשות את זה ולפגוע בציבורים שלמים פה, שהזכות לגשת לאנרגיה ירוקה נלקחת מהם? המאבק שלנו, ואני מתנצל אדוני, יושב-ראש הוועדה, זה מאבק

איתן פרנס:  המאבק הוא על זכות לאנרגיה ירוקה, ולוקחים אותו עכשיו מציבורים שלמים

איתן פרנס:      אני קורא לוועדה להגיש הצעת חוק פרטית כאן של הוועדה, שהוועדה תגיש הצעת חוק, ותריץ ותאיץ את הדבר הזה, כי אי-אפשר לעשות את זה

איתן פרנס:  אסור לייקר את הרכבים העממיים

איתן פרנס:  אני אספר לוועדה דבר נוסף

איתן פרנס:  לוקחים לנו גם מס קנייה על עמדות טעינה

איתן פרנס:  קנית רכב חשמלי, לקחו לך מס קנייה על הרכב החשמלי, לוקחים לך גם על עמדת הטעינה

איתן פרנס:  על זה רשות המסים כבר אמרה לנו מזמן, אנחנו נשחרר אתכם מהעול הזה

איתן פרנס:  והינה, עברה כבר שנה, אני אבקש מרשות המסים, אולי בזכות הדיון הזה, חוץ מהצעת חוק פרטית ודיון ציבורי, אולי נשתחרר ממס קנייה על עמדות הטעינה שאנחנו משלמים כל מי שעובר לרכב חשמלי

איתן פרנס:  אנחנו לא פרה חולבת

איתן פרנס:  אנחנו רוצים לקדם את ישראל ולקדם את העולם

איתן פרנס:  תודה

מיכל שיר סגמן: הכול למראית עין

מיכל שיר סגמן:  אתם רק מראית עין

ינון אזולאי: מירי, גם את זה תרשמו להתייחסות בנושא הזה

מעוז אלמגור: רק חשוב רגע לדייק ולעשות הבדלה

מעוז אלמגור:  לא נכון לשים את הדברים, את רכב הפלגים ביחד עם רכב חשמלי, כי זה שני דברים נפרדים לגמרי

מעוז אלמגור:  דבר שני, עלתה פה הסוגיה של התחרותיות

מעוז אלמגור:  חשוב להבין שרק בשנה האחרונה נכנסו 15 מותגי רכב חדשים, רכבים חשמליים

מעוז אלמגור:  זה התחום היחיד או מהבודדים שנכנסים בו שחקנים חדשים ובהיקף כזה

מעוז אלמגור:  וזה חלק מהסיבות המרכזיות להגדלת הכמות

משה גפני:   ועדיין אין לנו מה להתפאר שרק רכב אחד מתוך עשרה רכבים במהלך השנה הוא רכב חשמלי

משה גפני:  חשוב עוד דבר לבוא ולהגיד

משה גפני:  הנחת העבודה כאשר מתווה הטבות המס נכנס לתוקף הייתה שמחיר הרכב החשמלי יילך ויוזל

משה גפני:  שמחיר הסוללה תרד

משה גפני:  בפועל, רק בשנה האחרונה, המחיר הכפיל את עצמו

משה גפני:  בארבע השנים האחרונות ריבע את עצמו ומעבר בגלל כל מיני נתונים בינלאומיים והביקוש העולמי לרכבים חשמליים

משה גפני:  תוסיפו לזה, הביקוש הזה גם משפיע על מחיר הרכב

משה גפני:  ולכן, במקום שמחיר הרכב החשמלי יילך ויירד – הוא הולך ועולה

משה גפני:  ולכן, רכב חשמלי הפך להיות פריבילגיה לעשירים היום

משה גפני:  מחיר רכב ממוצע של רכב חשמלי היום עם כל ההתפארות של ה-27,000 רכבים שעלו בשנת 2022, מעל 200 אלף שקלים

משה גפני:  ולכן, טוב תעשה המדינה אם היא רוצה לעודד מעבר לרכבים חשמליים, אם איכות הסביבה באמת חשובה להם ובריאות התושבים, שתעודד את השכבות הנמוכות יותר

משה גפני:  תעביר את הטבת המס הזאת לרכבים עממיים בלבד מתחת ל-200 אלף שקל, או לכל מספר שיחליטו, ואז באמת יוכלו לבוא ולהשפיע על זה

משה גפני: רק שאלה אליך מעוז

משה גפני:  בתור יבואני רכב, יש לכם התנגדות שנדע בדיוק - - - על המס בלבד?     

מעוז אלמגור: קודם כל "טסלה" היא לא יבואן, היא יצרן

מעוז אלמגור:  לגבי היבואנים, אין בעיה, יש לא מעט חברות ציבוריות ופשוט צריך להיכנס לדוחות הבורסאיים ולקרוא את כל הנתונים

מיכל שיר סגמן: ינון, אתה הבנת לאן שלחו אותנו?     

ינון אזולאי: כלומר, אתה אומר, במידה מסוימת אם אנחנו לא יודעים לקרוא, אתה מוכן שנפרסם

ינון אזולאי:  הבנתי

ינון אזולאי:  תודה

מעוז אלמגור: לנו אין התנגדות

מעוז אלמגור:  אני כיבואן מייצג אותי, אני לא מהאיגוד

משה גפני: תודה רבה

מיכל שיר סגמן: אם אנחנו נעשה עכשיו הצעת חוק משותפת של הוועדה של לבטל את סעיף הסודיות, תהיה התנגדות?     

מעוז אלמגור: אני כיבואן, אין לנו בעיה

אלירן נגר: שלום לכולם, אני מנהל קבוצה של מעריצי "טסלה" ישראל

אלירן נגר:  אני רוצה לשים פה כמה נקודות

אלירן נגר:  ב-2019, ישבנו בוועדה, והוחלט לקשור את הרכב החשמלי, יחד עם התקנה להעלות מסים על רכבי יוקרה

אלירן נגר:  מאותו רגע והלאה, למעשה, הוועדה קשרה, כאשר היא לא התחשבה בתמורות שחלו בשנים האחרונות, כמו הקורונה, כמו המלחמה באוקראינה, כמו האטה כלכלית ונושאים אחרים שאנחנו חווים פה

אלירן נגר:  ולכן, חדירה של 20 וכמה אלף רכבים חשמליים היא תעודת עניות דווקא למדינת ישראל, כשמדינות אירופה, אנחנו לא משמשים אור לגויים, אנחנו משמשים במקום מדינת סטרט-אפ ניישן אנחנו הולכים אחורה

אלירן נגר:  אם לא הייתה "טסלה" באה ולוקחת צעד קדימה ושוברת את השוק הזה ומעירה אותו לפני שנתיים, לא היו פה רכבים חשמליים נקודה

אלירן נגר:  "טסלה", למעשה, היא זעזעה את השוק גם בשקיפות שלה וגם בצורה שבה היא החדירה רכבים

אלירן נגר:  בזכות זה, הייתי רוצה שאם תעלו בבקשה את הנושא הזה של רכבים חשמליים, תתייחסו גם לרכבים - - - של אותה חברה, כי הם חודרים גם לאותם שכונות, ואותן אוכלוסיות שהן יצרניות מכל המגזרים

משה גפני: תודה רבה

משה גפני:  אני רוצה לסיים את הדיון

משה גפני:  אני אאפשר למי שמבקש עכשיו ממש בקצרה, במשפט

נועם קום: אני מארגון מנהלי תחבורה

נועם קום:  אנחנו מייצגים את ציי הרכב במדינת ישראל, סדר גודל של 320 אלף כלי רכב

נועם קום:  כל המהפך החשמלי לנגד עינינו, ראשית, מאיכות סביבה, אנחנו רוצים לדחוף את הנושא הזה, אבל צריך לזכור כמה דברים

נועם קום:  כשנולד המתווה בשנת 2019, אף אחד לא צפה שתהיה קורונה

נועם קום:  לא הייתה פה ציפייה למשבר בשוק הרכב העולמי

נועם קום:  וכמובן, שמשליך על ישראל

נועם קום:  מחירי המכוניות טיפסו

נועם קום:  יבוא של מכוניות הוגבל

נועם קום:  אנחנו שבנינו תוכניות עבודה להצטייד במכוניות האלה פשוט לא קיבלנו אותם

משה גפני: ולכן, מה המסקנה?     

נועם קום: בשנה האחרונה לא הייתה אספקת רכב

נועם קום:  ולכן, הדרישה שלנו היא להקפיא בשלב זה את המתווה על רכב חשמלי

משה גפני: את המיסוי

נועם קום: את המיסוי

נועם קום:  להשאיר אותו על 10% כי אין פה עדיין תמריצים

נועם קום:  יתנו תמריצים, לא יכולנו לנצל אותם

נועם קום:  אנחנו עם תוכניות עבודה

נועם קום:  ראינו רק אתמול את המחירים עם העלייה של 10%, כל המודל הכלכלי כבר קרס

נועם קום:  אין כדאיות כלכלי עם כל ההטבות שיש היום לקחת את המכוניות האלה

משה גפני: מאה אחוז

משה גפני:  נכון מאוד

משה גפני:  תודה רבה, אדוני

רחל גור: לובי 99

רחל גור:  יש בעיה קשה של ריכוזיות בשוק הרכב

רחל גור:  כמעט 80% מהרכבים החשמליים היום - - -     

משה גפני: אתם בעד או נגד?     

רחל גור: אנחנו בעד המס

רחל גור:  אנחנו רוצים לוודא שהכסף באמת מגיע לציבור

רחל גור:  באמת ההטבה מגולגלת

רחל גור:  המדינה פה נתנה הטבה מאוד נדיבה, באמת, יחסית לאירופה ולשאר המדינות מבחינת הטבת מס

רחל גור:  אנחנו רוצים לדעת האם זה באמת מגיע לצרכן

רחל גור:  כי בשוק ריכוזי, לא ברור שההטבות מתגלגלות לצרכן

רחל גור:  אם יו"ר הוועדה רואה לנכון להמשיך את ההטבה, ואנחנו בעד, חייבים להתנות את זה גם בשקיפות, שאנחנו נדע שבסופו של דבר, ההטבה הגדולה הזאת אכן מגיעה לצרכן ומעודדת את הצריכה

משה גפני: תודה רבה

יונתן סורוצקין: אני מפורום קהלת

יונתן סורוצקין:  יש לנו שתי סיבות שבגללן אנחנו ממסים רכבים

יונתן סורוצקין:  הראשונה – לממן כבישים ותשתיות, ורכבים חשמליים משתמשים בכבישים, הם חוסמים אוטובוסים, הם לוקחים מקומות חנייה

יונתן סורוצקין:  הסיבה השנייה – לאזן החצנות, מה שנקרא זיהום אוויר

יונתן סורוצקין:  בשביל זה יש לנו מס בלו

יונתן סורוצקין:  אם הכנסת חושבת שהרכבים מזהמים יותר מדיי שיעלו את הבלו

יונתן סורוצקין:  ההטבה של מס על רכישת רכבים חשמליים זה דבר ראשון פגיעה בציבור שהוא באמת הציבור העני במדינת ישראל, והוא לא נוסע במכוניות חשמליות, הוא נוסע באוטובוסים, זו סובסידיה עצומה ליבואנים, לאנשים שהם עשירים

יונתן סורוצקין:  זה לא אנשים שאנחנו רוצים לעזור להם

יונתן סורוצקין:  יש פה סיבסוד

יונתן סורוצקין:  יש פה ענייניים של עידוד של פקקים, של שימוש ברכב פרטי, זה הפוך ממה שהמדינה צריכה לנסות לעשות

יונתן סורוצקין:  יש פה עיוות של התמריצים

יונתן סורוצקין:  אנשים במקום לנסוע באוטובוס, ייקחו רכב חשמלי

משה גפני: ברור

משה גפני:  אני מודה לך

רועי ארפי: אני מפורום היבואנים המקבילים של כלי רכב

רועי ארפי:  כבודו, הפרדוקס הזה לא יכול להמשיך כשמצד אחד מעודדים יבוא של רכבים חשמליים, ומצד שני, מפחיתים את ההנחות

רועי ארפי:  לא מדובר פה באחוזים, 20% או 30%

רועי ארפי:  מדובר פה בכסף

רועי ארפי:  רכב חשמלי מקבל הנחה, מקסימום הנחה החל מינואר 2023, 60 אלף שקלים

רועי ארפי:  ורכב פלאג-אין 30 אלף שקלים

רועי ארפי:  מה שחברי פה אמר, אנחנו מעוניינים להאריך את ההטבה גם לרכבים חשמליים וגם לרכבים פלאג-אין

רועי ארפי:  אני לדוגמה, גר בבניין בלי חניון תת קרקעי, אני לא יכול לשים לי עמדת טעינה בחנייה

רועי ארפי:  כל פעם אני צריך ללכת להטעין את זה בעמדה ציבורית

רועי ארפי:        אף אחד לא דיבר על מה יהיה בעתיד, מה יקרה ב-2024

רועי ארפי:  חברים, בסוף, אתם צריכים לתת את ההנחה ישירות לאזרח, ישירות לצרכן בדיוק כמו שקורה בארצות-הברית

רועי ארפי:  שם, כבודו, נותנים 7,500$ ישירות לאזרח

רועי ארפי:  תנו את ההטבה ישירות לאזרח, ובזה תהיה השקיפות המקסימלית

רועי ארפי:  אבל עד אז, תעזרו לנו בבקשה, תבטלו את העלאת המס הקרובה על מנת שאנשים יוכלו להמשיך לרכוש רכבים פלאג-אין חשמלי, וגם לגבי העלויות של הרכבים החשמליים

רועי ארפי:  היום מוכרים רכבים חשמליים מסין ב-160 אלף שקלים, ב-175 אלף שקלים

אלירן נגר: סליחה, מאיפה הכסף הזה מגיע כל הסובסידיות האלה? זה מס הכנסה, זה מע"מ

אלירן נגר:  נכנסים לנו לכיס

משה גפני: באמת

משה גפני:  נכנסים לכם לכיס

אלעד אמיל: אני רוצה להוסיף לגבי מה שכולם אמרו פה

אלעד אמיל:  המחיר הסופי לצרכן מפורסמים היום באינטרנט, כל אחד מאיתנו יכול לבוא ולהסתכל עליהם

אלעד אמיל:  מעל 300 אלף שקלים מתחילים לשלם על זה מס יוקרה, ולכן, היבואנים שלא מצהירים נכון, למעשה, עוברים על החוק

אלעד אמיל:  הם יכולים למכור פחות, הם לא יכולים למכור מעבר

אלעד אמיל:  אני באתי לדבר על מה שאמרו כולם, שהמדינה מדברת בשתי קולות

אלעד אמיל:  מצד אחד, חוק אוויר נקי 2008, מזהה בטיפול בזיהום אוויר באופן כולל

אלעד אמיל:  הוא כותב שיש לו נזק כלכלי גדול, ביניהם כלי רכב

אלעד אמיל:  החלטת ממשלה 707, אומרת עידוד רכב חשמלי

אלעד אמיל:  יש בתוך פקודת התעבורה קרן שמחליטים רשויות מקומיות להחזיק קרן כדי לעודד רכב חשמלי

אלעד אמיל:  ודוח מבקר המדינה שבעצם מדבר על 8

אלעד אמיל: 5 מיליארד שקל של נזק בשנה

מיכל שיר סגמן: המדינה עושה למראית עין בלבד

אלעד אמיל: ולכן, כשאנחנו מדברים על דברי ההסבר של התוכנית הרב-שנתית, אז רשות המסים כותבת פה לצורך העניין – שיעורי המס  - - -     

משה גפני: אנחנו מסיימים

משה גפני:  אל תתחיל להקריא עכשיו

אלעד אמיל: אולם בשנים האחרונות גבר מאוד השימוש בהם רכבים ירוקים באופן שחיקת המס

אלעד אמיל:  ולכן, מה שאני בא להגיד, גבירותיי ורבותיי, אי-אפשר לבוא בטענה לרשות המסים, הם רוצים לעשות גבייה כמה שיותר

אלעד אמיל:  אם מסתכלים ממעוף הציבור, גם מבקר המדינה מדבר על זה

אלעד אמיל:  אם אנחנו נמשיך את ההטבה, אנחנו נרוויח הרבה יותר גם בכסף וגם בבריאות

משה גפני: אני מבקש לסכם את הדיון

משה גפני:  גב' סביון, הוועדה מאוחדת בדעה הזאת שצריך לעודד את הרכבים החשמליים

משה גפני:  נכון שיש הרבה דברים שצריך לעשות, ועם כסף אפשר לעשות הרבה פעולות אחרות

משה גפני:  אבל זה דבר שצריך היום להידחות

משה גפני:  הוא צריך להידחות לפרק זמן שהממשלה תלמד את הנושא הזה, האם באמת אפשר להמשיך את הטבת המס הזאת, או צריך לעשות את זה בדרך אחרת

משה גפני:  אבל בינתיים במשך שנה, שהטבת המס תישאר

משה גפני:  אנחנו לא הגענו לאותן מדינות שמשתמשות ברכב חשמלי שלא מזהמות את האוויר

משה גפני:  יש לי קצת טענה, הרי דיברו על כלים חד-פעמיים בממשלה הקודמת שאתם נתתם לזה יד, ואמרתם – זיהום אוויר

משה גפני:  כמה זיהום אוויר יש מהמכוניות החשמליות? כמה יש מהמכוניות הרגילות שמשתמשות בדלק רגיל? כמה זיהום אוויר יש בכל המערך הזה שפתאום אתם אומרים שאפשר להוריד את המיסוי עליו? אנחנו כולנו סבורים, חברי הכנסת, חברי הוועדה מכל המפלגות, אנחנו פונים אליכם, ואנחנו מבקשים לדחות את העלאת המס בשנה

משה גפני:       לבחון את הדברים האלה

משה גפני:  לבוא ולהגיד – הכסף הזה נזקק לדברים אחרים, ואנחנו נאפשר את המציאות הזאת

משה גפני:  אנחנו נאפשר אותה בדרכים אחרות

משה גפני:  בכל התהליך הזה שאתם תבחנו אותו במהלך השנה הזאת, ולא לבוא עכשיו בערב פתחה של ממשלה חדשה, להגיד, היות ואנחנו מדברים על תהליך של כמה שנים, עכשיו עולה המסים, זה נראה כאילו מין מחטף כזה שיפגע בראש ובראשונה בבריאות של כולנו

משה גפני:  יפגע בראש ובראשונה בנושא של זיהום האוויר

משה גפני:  יפגע בנושא שאתם כולכם אמרתם אותו כל הזמן, אני זוכר, אפילו בזמן שלי כשהייתי כאן יושב-ראש הוועדה, דיברתם עליו

משה גפני:  זאת החלטה שגויה

משה גפני:  זאת החלטה שצריך לתקן אותה

משה גפני:  אני לא אומר לבטל אותה, אבל לדחות אותה בשנה

משה גפני:  זאת הבקשה והדרישה של ועדת הכספים מכם

משה גפני:  אני מבקש שתחזרו אליי עם תשובה בתוך שלושה ימים – האם אתם מקבלים את הבקשה הזאת כן או לא

משה גפני:  תודה רבה

משה גפני:  הישיבה נעולה